laion/Wikipedia-Exotic huggingface dataset:
תכליל האזוב

תַּכְלִיל הָאֵזוֹב (שם מדעי: Pseudophilotes vicrama, שם עברי קודם: כַּחְלִיל הָאֵזוֹב) הוא פרפר קטן ממשפחת הכחליליים. הוא נפוץ במרכז ודרום אירופה ומזרח אסיה. בישראל, הפרפר נפוץ בחודשי האביב והקיץ בסמוך לרצועת החוף ומהחרמון עד לירושלים. שמו העברי של הפרפר ניתן לו על שם צמח האזוב המצוי, שהוא הצמח הפונדקאי שעליו מתרבה כחליל האזוב. צמחיו הפונדקאים העיקריים הם האזוב המצוי וסירה קוצנית. P. v. vicrama – פמיריס-אלאי, גיסאר דרוואז, טיין שיאן, צפון-מערב הודו P. v. cashmirensis (מור, 1874) – צפון-מזרח קשמיר P. v. astabene (המינג, 1932) – איראן, ישראל P. v. clara (כריסטוף, 1887) – חבל הבלקן, המזרח התיכון, איחוד האמירויות הערביות, עומאן, טורקסטן P. v. pallida (שצ'טקין, 1960) – טוראן, דרום גיסאר P. v. schiffermulleri (המינג, 1929) – דרום-מזרח אירופה, אסיה הקטנה, הקווקז, עבר הקווקז, מערב סיביר, אלטאי מוטת הכנפיים של תכליל האזוב היא באורך הנע בין 2 ל-2.4 סנטימטרים. הכנפיים של הזכר כחולות בחלקן הקדמי והן מעוטרות בנקודות שחורות בצידיהן. דרך מרכז הכנפיים של הפרפר עובר קו שחור. אצל הנקבה, צבע הכנפיים בחלקן העליון הוא חום כהה. צדו האחורי בשני המינים מלא בנקודות שחורות, ובקצהו נמצאת שורת סהרונים כתומים. תכליל האזוב נפוץ במרכז אירופה ובדרומה, באיראן, באפגניסטן ואף בישראל, שם בית הגידול האופני שלו הוא בשיחיות ובביתות. תכליל האזוב נפוץ ממזרח אסיה ועד טיין שאן, עם חלקים מסין, גבול תפוצתו המערבי משתרע על מדינות הבלקן, מזרח אירופה וטורקיה, תפוצתו הדרומית היא עד דרום פינלנד. באסיה, הוא נפוץ מדרום אסיה, הודו, מערבה עד בלוצ'יסטן וצ'יטרל בפקיסטן. הוא מתעופף בגבהים הנעים מ-600 עד 2,400 מטרים וחי במדשאות, אקלים צחיח למחצה ועשביות תת-אלפיניות. תכליל האזוב איננו מצוי ברשימת המינים שברשימה האדומה של IUCN. עם זאת, המין דווקא כן נכלל ברשימת המינים הקרובים לסכנת הכחדה ברשימה האדומה האירופית (European Red Book) הפרפר מוגדר כמין ללא חשש בארמניה. המין נפוץ באזורי טבע מוגנים, כך שהוא איננו זקוק לשימור מיוחד. יצחק אייזנשטיין, על פרפרים וצמחים בארץ-ישראל, משרד הביטחון – ההוצאה לאור, 1980, ISBN 965-05-0380-3, עמ' 139 מדיה וקבצים בנושא תכליל האזוב בוויקישיתוף תכליל האזוב, באתר NCBI (באנגלית) תכליל האזוב, באתר GBIF (באנגלית) תכליל האזוב, באתר parpar (באנגלית) Pseudophilotes vicrama (Moore 1865), באתר "Butterfly Conservation in Armenia"(באנגלית)
דניאלה רווה

דניאלה רווה (נולדה ב־1967) היא פרופסור בפקולטה להנדסת אווירונאוטיקה וחלל בטכניון, ומשנת 2023 מכהנת כדקאנית הפקולטה. רווה היא בוגרת הפקולטה להנדסת אווירונאוטיקה וחלל בטכניון. סיימה תואר ראשון ב-1992, תואר שני ב-1995 ודוקטורט ב-1999. עבדה כפוסט-דוקטורנטית וכמהנדסת מחקר במעבדה לתכן מערכות אויר-חלל, במחלקה להנדסת אוירונאוטיקה וחלל במכון הטכנולוגי של ג'ורג'יה באטלנטה בשנים 1999–2001. באוקטובר 2001 הצטרפה לסגל הפקולטה לאווירונאוטיקה וחלל בטכניון בדרגת מרצה בכיר. ביוני 2012 מונתה לפרופסור חבר ובפברואר 2020 מונתה לפרופסור מן המניין. תחום המחקר שלה: כלים נומריים מתקדמים לתכן כלי-טיס. בשנים 2007–2009 שימשה כפרופסור אורח במחלקה להנדסת מכונות וחומרים באוניברסיטת דיוק, קרולינה הצפונית. רווה עוסקת בתחום האווירואלסטיות - האינטראקציה בין כוחות אווירודינמיים ומבנים גמישים. בניסיון ליצור תעופה ירוקה, עיצובי מטוסים חדשים הם קלים יותר וגמישים יותר, וכך חווים תופעות שיש לשלוט בהן. במסגרת המחקר שלה הובילה, בשיתוף משרד הביטחון, פרויקט סטודנטים לפיתוח כלי טיס בלתי מאויש מודפס בתלת־ממד שמשמש פלטפורמה לניסויים בתחום. הכלי בעל כנפיים גמישות וארוכות זכה בתחרות בכנס הישראלי למדעי התעופה והחלל. ה-A3TB, Active Aeroelastic Aircraft Testbed, עוזר לתכנון מטוסים קלים בעלי מוטת כנפיים גדולה, להפחתת כוחות הגרר, צריכת אנרגיה וזיהום. טיסת המבחן של הכלי התקיימה במאי 2020 והראתה טיסה בגובה פני הים לאחר שיגור מכלי רכב נע. פרופ' רווה חברה בתוכנית השגרירים של הפקולטה בטכניון. בשנת 2019 קיבלה את פרס ינאי למצוינות בהוראה. בדצמבר 2023 מונתה לדקאנית של הפקולטה להנדסת אוירונאוטיקה וחלל בטכניון. לרווה יש רישיון טיס. דניאלה רווה, ברשת החברתית LinkedIn דניאלה רווה, סרטונים באתר Vimeo דניאלה רווה, באתר ResearchGate דניאלה רווה, באתר גוגל סקולר דניאלה רווה, באתר הפקולטה להנדסת אווירונאוטיקה וחלל, הטכניון דינה חלוץ, "במדע אנחנו שווים, נשים וגברים כאחד", באתר ynet, 6 בפברואר 2024 פרופ' דניאלה רווה - מתוך כנס מתעניינים לתואר ראשון - מרץ 2021, סרטון בערוץ "Technion Aerospace", באתר יוטיוב (אורך: 02:38) ד"ר דניאלה רווה - השמים הם לא הגבול, סרטון בערוץ "Technion", באתר יוטיוב (אורך: 34:49) המועמדים בבחירות לוועד האגודה, באתר האגודה למדעי התעופה והחלל בישראל תדפיס לי מטוס בתלת-ממד, באתר ynet, 3 ביוני 2020 פרס ינאי למצוינות בהוראה ל-5 מרצים בטכניון, באתר ynet, 30 באפריל 2019 אסף גולן, נשיא הטכניון: המטרה שלנו להגיע ל-50% סטודנטיות, באתר nrg‏, 3 במרץ 2016
קרסיונוסומה

קרסיונוסומה (שם מדעי: Carcinosoma; משמעות השם: "גוף של סרטן") הוא סוג נכחד של עקרב ימי אשר התקיים במשך תקופות הסילור באמריקה הצפונית ובבריטניה. בעבר כונה בשם: Eurysoma ובמשך זמן מסוים כונה בשמות נוספים או הועבר לסוגים אחרים כמו הפטריגוטוס. סוג זה ידוע ממאובנים שהתגלו לחופי סקוטלנד והוא תואר ב-1890 בידי החוקר הבריטי-אמריקאי אדוארד וולר קלייפול (אנ'). הסוג מכיל כיום 7 מינים, מרביתם התגלו בארצות הברית. סוג זה הגיע בחלק אצל המין C. punctatum לאורך של 2.2 מטרים ובכך היה מבין הגדולים שבעקרבי המים לצד היקלופטרוס ומינים קרובים. עם זאת רוב המינים היו קטנים בהרבה באורך של 70 עד 100 ס"מ. הוא היה בעל מבנה בטן צרה וראש וחזה רחבים מאוד. זרועותיו הכילו 3 זוגות טפרים מוארכים שפנו קדימה ואולי התעקלו יחד כדי לתפוס טרף ימי. זנבו היה קצר יחסית והוא כנראה השתמש בו כדי לשחות במים. עם זאת כנראה הוא התקיים על קרקעית הים. מדיה וקבצים בנושא קרסיונוסומה בוויקישיתוף קרסיונוסומה, באתר GBIF (באנגלית)
בוחופלביה

בוחופלביה (שם מדעי: Bojophlebia) הוא סוג נכחד של חרק מכונף שהתקיים במשך הקרבון הפנסילבני. חרק זה נחשב לפי ההערכות לקרוב של הבריומאים ואולי קרוב מעט לשפיראים, כשהוא השתייך לקבוצה אודונטופטרה. הסוג תואר ב-1985 בידי החוקר Kukalová-Peck ונכלל בו מין יחיד - Bojophlebia prokopi. מספר חוקרים רואים בו קרוב יותר של הסדרה שנכחדה Hydropalaeoptera. המאובנים של חרק זה התגלו במוראביה, צ'כיה ומאובני חרק נוסף מהאזור בתחילה הוגדרו בסוג זה אך בהמשך הועברו לסוג נפרד - Carbotriplura. אלה הוערכו כשייכים לאחד מגדולי החרקים, על פי מוטת הכנפיים באורך של 45 מ"מ, מה שהופך אותו לאחד מגדולי החרקים שהתקיימו. מאפייניו של החרק מראים שהיה פרימיטיבי והיה כנראה בעל גבעולי עיניים ומחושים, אם כי בדומה למאובני חרקים אחרים שהמאובנים המקוריים אינם מכילים מידע מובהק על שיוכם אלא רק על דמיונו של החוקר, כפי שקרה במיון של החרקים: Carbotriplura ו-Gerarus. בוחופלביה, באתר GBIF (באנגלית) Sroka, P.; Staniczek, A. H.; Bechly, G. (2015). "Revision of the giant pterygote insect Bojophlebia prokopi Kukalova-Peck, 1985 (Hydropalaeoptera: Bojophlebiidae) from the Carboniferous of the Czech Republic, with the first cladistic analysis of fossil palaeopterous insects". Journal of Systematic Palaeontology. 13 (11): 963–982. doi:10.1080/14772019.2014.987958. S2CID 84037275. Pavel Sroka, Arnold H. Staniczek, Günter Bechly, Revision of the giant pterygote insect Bojophlebia prokopi Kukalová-Peck, 1985 (Hydropalaeoptera: Bojophlebiidae) from the Carboniferous of the Czech Republic, with the first cladistic analysis of fossil palaeopterous insects, Journal of Systematic Palaeontology 13, 2015-11-02, עמ' 963–982 doi: 10.1080/14772019.2014.987958
זקי צ'ליק

מהמט זקי צ'ליק (בטורקית: Mehmet Zeki Çelik; נולד ב-17 בפברואר 1997) הוא כדורגלן טורקי המשחק בעמדת המגן הימני ברומא ובנבחרת טורקיה. צ'ליק היה באקדמיית הנוער של בורסאספור משנת 2009 עד שעלה לקבוצה הבוגרת בשנת 2015. באותה השנה, הוא הושאל לקבוצת קרקבייספור. בעונה שלאחר מכן, הוא הצטרף לאיסטנבולספור. לאחר שהציג יכולת ברמה גבוהה, הוא זכה לזימון לנבחרת טורקיה בשנת 2018, חרף הימצאות הקבוצה בליגת המשנה הטורקית. ב-8 ביולי 2018, צ'ליק חתם על חוזה לחמש שנים בליל מליגת העל הצרפתית. את הופעת הבכורה שלו במדי הקבוצה, הוא ערך בניצחון הליגה 1–3 על סטאד רן ב-11 באוגוסט. לאחר ארבע עונות בליל, צ'ליק עבר לרומא מהסרייה א'. צ'ליק ערך את הופעת הבכורה שלו במדים הלאומיים של נבחרת טורקיה במהלך משחק ידידות מול נבחרת רוסיה ב-5 ביוני 2018, שנגמר בתוצאת תיקו אחת. נכלל בסגל נבחרת טורקיה ליורו 2024. אליפות צרפת (1): 2020/21 מדיה וקבצים בנושא זקי צ'ליק בוויקישיתוף זקי צ'ליק, באתר Transfermarkt זקי צ'ליק, באתר Soccerway זקי צ'ליק, באתר BDFutbol זקי צ'ליק, באתר WorldFootball.net זקי צ'ליק, באתר National Football Teams זקי צ'ליק, באתר FootballDatabase.eu זקי צ'ליק, הטורקי הבינלאומי, חותם בשורות ליל (בצרפתית) זקי צ'ליק משלים את מעברו לרומא Ryan DabbsContributions from Michael Yokhin last updated, Turkey Euro 2024 squad: Vincenzo Montella's full team, fourfourtwo.com, ‏2023-09-21 (באנגלית)
Titanosarcolites

Titanosarcolites הוא סוג נכחד של צדפה קדומה אשר התקיימה במשך הקרטיקון העליון של הקמפן עד המאסטריכט, לפני 83 עד 66 מיליון שנה מזמננו, מה שאומר שהיא נכחדה עם הכחדת הקרטיקון לפני 66 מיליון שנה. היא השתייכה למשפחה הקדומה Caprinidae, מהקבוצה רודיסטים אשר נכחדה לחלוטין עם סוף הקרטיקון. המאובנים של צדפה זו התגלו בג'מייקה, דרום-מזרח מקסיקו ודרום ארצות הברית ואלה תוארו ב-1924 בידי החוקר Trechmann וידועים בו 4 מינים שונים: T. alatus T. giganteus T. macgillavryi T. oddsensis צדפה זו הייתה הגדולה ביותר מבני קבוצתה באורך של מעל 2 מטרים. עקב גודלה היא לא יכלה לנוע במהירות ורבצה בקרקעית הים בדומה לצדפות דו-קשוותיות מודרניות. הקשווה התחתונה שלהם הייתה מעט חרוטית כדי להתאים לחיי קרקעית בעוד הקשווה העליונה שימשה כמכסה מגונן של הצדפה. ככל הנראה היא סיננה מזון לאורך הקרקעית הימית של האוקיינוס האטלנטי הקדום. Titanosarcolites, באתר GBIF (באנגלית) "Gigantism and Its Implications for the History of Life". PLoS. pubs.geoscienceworld.org https://pubs.geoscienceworld.org/gsa/geology/article-abstract/30/11/999/186128/Catastrophic-extinction-of-Caribbean-rudist?redirectedFrom=fulltext. Retrieved
בלגיה באירוויזיון 1960

בלגיה באירוויזיון 1960 השתתפה עם השיר "Mon amour pour toi" (בעברית: "אהבתי אלייך"), שבוצע על ידי הזמר הבלגי פוד לקלרק. זוהי השתתפותה החמישית של בלגיה בתחרות הזמר של האירוויזיון. השיר והזמר נבחרו ב"Grand Prix" של אותה שנה. בחירת השיר והזמר התקיימה ב-24 בינואר 1960. חמישה שירים התחרו בתחרות שהתקיימה באולפני RTBF (אנ') בבריסל, בהנחייתם של ג'ורג'ס דסיר וארלייט וינסנט. השיר הזוכה נבחר על ידי הצבעות של חברי השיפוט השונים, לאחר מכן, ועדה מומחית החליטה מי יהיה השיר הזוכה ומי ייצג את בלגיה באירוויזיון 1960. לבסוף נבחר השיר "Mon amour pour toi" לשיר שייצג את בלגיה בתחרות ופוד לקלרק נבחר למבצע השיר בתחרות. ב-29 במרץ 1960 הופיע לקלרק על בימת האירוויזיון. הוא שר חמישי בסדר ההופעות, לפני נורווגיה ואחרי דנמרק. לאחר ספירת הקולות הגיע לקלרק למקום השישי עם 9 נקודות. ESC National Finals database 1962 "Finale belge pour le Grand Prix Eurovision 1960". "Results of the Final of London 1960". Eurovision Song Contest. ארכיון מ-27 במרץ 2021. נבדק ב-27 במרץ 2021. {{cite web}}: (עזרה)
לאופיס

לאופיס (שם מדעי: Laophis; מיוונית עתיקה: "נחש של אנשים") הוא סוג נחש נכחד ממשפחת הצפעיים, אשר התקיים במשך הפליוקן של אירופה שלפני 4 מיליון שנה. המאובנים של הנחש התגלו בסלוניקי שבצפון יוון. הוא תואר למדע לראשונה ב-1857 בידי החוקר האנגלי הידוע ריצ'רד אוון, לאחר חשיפה של כמה שלדים שלו. הדוגמה המקורית ששימשה את אוון נאבדה במשך השנים אך בשנת 2014 נחשף שלד נוסף של הנחש, כשהוא ידוע מחוליות בודדות שהתגלו סלוניקי. הסוג מכיל מין יחיד - Laophis crotaloides, שפירושו: "דמוי-עכסן". נחש זה היה בעל מבנה דומה לזה של נחשי צפע או ביטיס מודרניים אך היה גדול מהם בהרבה, באורך של 3 עד 4 מטרים ומשקל של 26 ק"ג, בדומה לרב-פתן מלכותי. דבר זה הופך אותו לצפעי הגדול ביותר שחי מעולם ואולי אף לנחש הארסי הגדול ביותר, בהשוואה הגדול שבצפעים המודרניים הוא עכסן גב-יהלום מזרחי שהגיע לאורך מרבי של 2.4 מטרים ולמשקל של 15 ק"ג. אף שלא נשתמר כנראה שהוא היה בעל ניבי ארס חלולים כדי להזריק ארס קטלני לטרפו הקטן. לאופיס, באתר GBIF (באנגלית) Georgalis, Georgios (2014). "Rediscovery of Laophis crotaloides – the world's largest viper?". ResearchGate Owen, R. (1857). "On the Fossil Vertebrae of a Serpent (Laophis crotaloides, Ow.) discovered by Capt. Spratt, R.N., in a Tertiary Formation at Salonica". Quarterly Journal of the Geological Society. 13 (1–2): 196–199. doi:10.1144/GSL.JGS.1857.013.01-02.28. S2CID 131142130.
בורונגבודי

בורונגבודי (שם מדעי: Borungaboodie), הוא סוג נכחד של יונק כיס קטן מהמשפחה קנגוריים חולדתיים, אשר חי במשך הפליסטוקן של אוסטרליה. סוג זה תואר ב-1999 בידי החוקר G. J. Prideaux, והוא נודע ממאובנים שהתגלו במערה מדברית בדרום-מערב אוסטרליה המערבית שבאוסטרליה, במהלך שנות ה-70. עם זאת רק בעת צאת המשלחת של החוקר האוסטרלי לינדזי האטצ'ר (Lindsay Hatcher), הידועה בשם: Western Australian Speleological" או "חברת WASG" ב-1991 התגלו גם ממצאי בעלי חיים מאובנים בה. הסוג עצמו התגלה ב-1996, והוא ידוע ממספר בודד של שברי גולגולת, מפרקים וחוליות. משמעות שמו נגזרת מהשפה האבוריג'ינית המקומית: נונגר (Noongar)‏: "borunga" שפירושה: "גדול מאוד" והמילה: "boodie" שפירושה: "בטונג" או "קנגורו ירבועי". בסוג זה ידוע על מין בודד: Borungaboodie hatcheri, הקרוי לכבוד האטצ'ר. יונק כיס זה היה דומה מעט לקנגורו ולקנגורו חולדתי אך היה גדול מקרוביו בהרבה, דומה יותר לממדי קואלה במשקל 10 ק"ג. הלסת התחתונה הייתה גדולה בכ-30% מקנגורו חולדתי אדמוני - המין הגדול ביותר כיום במשפחה. מבנה לסתותיו ושיניו היו חזקות מאוד עם עוצמת נשיכה חזקה בהרבה מקרוביו החיים ולפי מספר חוקרים הם מרמזים על תזונה אפשרית כאוכל כל. בורונגבודי, באתר GBIF (באנגלית) McNamara, Ken; Murrray, Peter (2010). Prehistoric Mammals of Western Australia. Western Australian Museum. pp. 86–87. ISBN 9781920843601. Prideaux, Gavin J. (1999). "Borungaboodie hatcheri gen. et sp. nov., a very large bettong (Marsupialia: Macropodoidea) from the Pleistocene of southwestern Australia". Records of the Western Australian Museum Supplement. 57: 317–329
שקנאי אודסאי

שקנאי אודסאי (שם מדעי: Pelecanus odessanus) הוא מין נכחד של עוף מים ממשפחת השקנאיים, אשר התקיים במשך המיוקן של אירופה, כנראה לצד מקווי מים שונים. השקנאי הקדום ידוע ממספר מצומצם של ממצאים מאובנים, אשר בהמשך נאבדו. אלה התגלו בשטח "Novaja Slobodka" שעל יד העיירה אודסה שבאוקראינה, אשר ממנה קיבל את שמו ב-1866 בידי החוקר Widhalm. בין השאר נמצא ממנו מפרק כף רגל שהתאים למבנה של שקנאי, באורך 150 מ"מ. המאובן העיד ששקנאי זה היה גדול מאוד ביחס לקרוביו ודומה למין שקנאי שרייברי מאמריקה הצפונית. שקנאי אודסאי, באתר GBIF (באנגלית) Widhalm, J. (1886). "Die fossilen Vogel-Knochen der Odessaer-Steppen-Kalk-Steinbrüche an der Neuen Slobodka bei Odessa". Schriften der Neurussische Gesellschaft der Naturforscher zu Odessa. 10: 3–9 Olson, Storrs L. (1999). "A new species of pelican (Aves: Pelecanidae) from the Lower Pliocene of North Carolina and Florida" (PDF). Proceedings of the Biological Society of Washington. 112 (3): 503–509. Archived from the original (PDF) on 10 October 2022
שקנאי שרייברי

שקנאי שרייברי (שם מדעי: Pelecanus schreiberi) הוא מין נכחד של עוף מים ממשפחת השקנאיים, אשר התקיים במשך הפליוקן באמריקה הצפונית שלפני 5.332 עד 3.6 מיליון שנה מזמננו. היה זה אחד מהגדולים שבשקנאים מעולם. השקנאי הקדום תואר ב-1999 בידי החוקר האמריקאי סטורס ל. אולסון (אנ') על פי ממצאי מאובנים מתצורות יורקטאון (אנ') שבקרוליינה הצפונית. השם המדעי של השקנאי ניתן לכבוד החוקר ראלף ו. שרייבר (Ralph W. Schreiber), חוקר אמריקאי מומחה לשקנאים ואוצר מוזיאון הטבע של לוס אנג'לס (אנ'). הממצאים שלו כללו שרידי עצם ירך רחבה וחלולה שהתגלתה ב-1972 בידי החוקר Gerard R. Case. העצם דמתה במאפייניה לרגלי שקנאי. ממצאים נוספים התגלו כנראה במחוז פולק שבפלורידה וכללו חוליות ציר ועצמות כף רגל ואלה כנראה השתייכו לאותו המין. לפי ממדי העצמות נראה ששקנאי זה היה כבד כמו שקנאי מסולסל או שקנאי מצוי מודרניים ואולי אף יותר, על פי ממצא של נקבה מטילת ביצים. בכך הוא דומה רק לתת-מין נכחד מניו זילנד של השקנאי האוסטרלי והמין הנכחד מאירופה, שקנאי אודסאי. שקנאי שרייברי, באתר GBIF (באנגלית)
עקב דגטי

עקב דגטי (שם מדעי: Buteogallus daggetti) הוא מין נכחד של עוף דורס ממשפחת הנציים ומהסוג עקב שחור, אשר חי במשך הפליסטוקן בדרום-מערב אמריקה הצפונית. ככל הנראה המין נכחד לפני 13,000 שנה לפני זמננו. עוף נכחד זה ידוע משרידים מאובנים מנואבו לאון, מקסיקו וממשקעי הלאגרשטטה של בורות הזפת בלה בריאה שבלוס אנגלס, בקליפורניה והוא כנראה היה קרוב למין עקב סוואנה, החי כיום באמריקה הדרומית. המין תואר למדע ב-1915 בידי החוקר האמריקאי (Loye H. Miller). מין זה ידוע בעיקר מעצם הירך ושאר עצמות גפיים ארוכות יחסית לקרוביו החיים כיום בין העצים. המבנה המחוזק יחסית דומה מעט למבנה של אנפה כחולה גדולה או במעט לקוקיה רצנית, אשר מצויות לרוב על הקרקע. היה זה דורס גדול יחסית לקרוביו החיים, גדול ב-40 אחוז בקירוב מעקב הסוואנה. משקלו הגיע ל-3 ק"ג בקירוב, עם דו-צורתיות זוויגית אפשרית לטובת הנקבות, והוא הגיע לאורך משוער של 64 עד 90 ס"מ, זנב באורך של 26 עד 32.2 ס"מ ומוטת כנפיים של 169 עד 196 ס"מ. ככל הנראה היה כבד יחסית לדורס ואולי הוא התקיים בדומה ללבלר האפריקני, החי על הקרקע לרוב. דורס זה כנראה חי בביצות ושטחים פתוחים ובהם צד יונקים קטנים וזוחלים. הוא נכחד עם סיום הפליסטוקן כשעל פי כמה דעות ההכחדה נגרמה לאחר דעיכת הפאונה המקומית של אמריקה, כשנמצאו פחות פגרים עבורו. מדיה וקבצים בנושא עקב דגטי בוויקישיתוף עקב דגטי, באתר GBIF (באנגלית) Olson, Storrs L. (2007). "The "Walking Eagle" Wetmoregyps daggetti Miller: A Scaled-up Version of the Savanna Hawk (Buteogallus meridionalis)" (PDF). Ornithological Monographs (63): 110–114. doi:10.2307/40166902. JSTOR 40166902. Retrieved 30 August 2016. Steadman, D.W.; Martin, P.S. (1984). "Extinction of birds in the late Pleistocene of North America". Quaternary Extinctions: A Prehistoric Revolution. Tucson: University of Arizona Press. pp. 466–477
הנרי קונדל

הנרי קונדל (באנגלית: Henry Condell; ספטמבר 1576-דצמבר 1627) היה שחקן תיאטרון בריטי ב"אנשי המלך", חבורת השחקנים שעבורה כתב ויליאם שייקספיר. לצד ג'ון המינגס היה לו תפקיד מרכזי בהכנת ועריכת מהדורת הפוליו הראשונה של מחזותיו של שייקספיר ב-1623. לא ידוע הרבה על שנותיו המוקדמות של קונדל. אזכור בצוואה שלו מעלה כי ייתכן שנולדבמזרח אנגליה והיה בנו של רוברט קונדל, מוכר דגים מנוריץ' ואשתו ג'ואן. על פי זיהוי זה מסיקים כי הנרי הוטבל לנצרות ב-5 בספטמבר 1576. מקובל להניח כי קונדל ומפיע כ"הארי" ברשימת השחקנים של המחזה "שבעת החטאים" מאת ריצ'רד טרלטון. אם השערה זו נכונה, קריירת המשחק של קונדל החלה כבר ב-1590, כשהיה חבר בלקהת השחקנים של לורד סטריינג' לצד ג'ון המינגס ואוגוסטין פיליפס. ב-24 באוקטובר 1596 נשא קונדל לאישה את אליזבת סמארט (שנפטרה ב-1635), וחתונתם נערכה בכנסיית סנט לורנס פואנטני בסיטי. בני הזוג גרו בסנט מרי אלדרמנברי, האזור שבו גר גם המינגס, וכמוהו גם קונדל היה פעיל בכנסייה הקהילתית. תשעת ילדים, שנולדו בין 1599 ל-1614, הוטבלו בכנסייה, אך רק שלושה מהם שרדו לבגרות: אליזבת (הוטבלה ב-26 באוקטובר 1606), שנישאה להרברט פינץ'; הנרי (הוטבל ב-6 במאי 1610, נפטר ב-1630); וויליאם (הוטבל ב-26 במאי 1611). גם על חייו הבוגרים של קונדל אין מידע רב. ככל הנראה מעמדו בחבורת השחקנים של הלורד צ'מברלין ובחבורת שחקני המלך היה גבוה; בפרסומים רשמיים מופיע שמו בדרך כלל אחרי שמותיהם של בארבג' והמינגס. שמו מוזכר בצוואות של כמה שחקנים ומהן ניתן להניח כי היה מקורב לחלק מעמיתיו השחקנים. שייקספיר ופיליפס הורישו לו כסף עבור טבעות אבל; ניקולס טולי ואלכסנדר קוק מינו אותו כנאמן על אחוזותיהם. קונדל זכה להצלחה מקצועית מספקת כדי לרכוש בית בפולהאם, אחוזה בגלוסטרשייר ורכוש נוסף. שטר הרכישה של האחוזה כולל את התיעוד הידוע היחיד של חתימתו או כתב ידו של קונדל, מלבד צוואתו. קונדל השתתף בשישה ממחזותיו של בן ג'ונסון, במחזה "הדוכסית ממאלפי" של ג'ון וובסטר ושמו מופיע בשמונה רשימות שחקנים שנוספו למהדורת הפוליו השנייה של ביומונט ופלטשר משנת 1679. הקריירה הבימתית של קונדל הסתיימה בסביבות 1619. הוא חתם על כל אחד מתשעת הגיליונות של צוואתו ב-13 בדצמבר 1627, מת בפולהאם בגיל 51, ונקבר בכנסיית סנט מרי אלדרמנברי ב-29 בדצמבר 1627. אלמנתו, אליזבת, נקברה שם ב-3 באוקטובר 1635. קונדל הותיר עיזבון נרחב, כולל חלקו בבעלות על תיאטרון הגלוב ותיאטרון בלקפריארס. צוואתו של הנרי קונדל צוואתה של אליזבת קונדל הנרי קונדל, באתר "Find a Grave" (באנגלית) הנרי קונדל, באתר אנציקלופדיה בריטניקה (באנגלית) כתבי הנרי קונדל בפרויקט גוטנברג (באנגלית) הנרי קונדל, במסד הנתונים הקולנועיים IMDb (באנגלית) Pogue, Kate. Shakespeare's Friends. Greenwood Publishing Group (2006) מסת"ב 9780275989569 pp. 129-136 Condell, Henry (bap. 1576?, d. 1627), actor and editor of Shakespeare's first folio, Oxford Dictionary of National Biography (באנגלית) New Links with Shakespeare, CUP Archive. (באנגלית)
סרוואח

סרוואח (בערבית: صرواح, תעתיק מדויק: צרואח) הוא אתר ארכאולוגי במחוז מאריב בתימן. סרוואח הייתה, אחרי העיר מאריב, המרכז הכלכלי והפוליטי החשוב ביותר של ממלכת סבא בתחילת המאה ה-1 לפני הספירה, בחצי האי ערב. סרוואח הייתה מוקפת בחומה מבוצרת. מתווה העיר בתוך נווה המדבר כלל מספר מבנים גדולים. חורבות סרוואח נמצאות 40 קילומטרים מערבית למאריב, ו-140 קילומטרים ממזרח לבירה הנוכחית צנעא. העיירה נבנתה על גבעה גבוהה מעל ואדי סירווה בגדתו המערבית. היא הייתה מוגנת היטב על ידי מיקומה בהרים, אך במקביל הם הציבו מגבלות על התפתחותה. כתוצאה מכך, איבדה סרוואח במהרה את מעמדה כבירה שעברה למאריב, שהייתה במרכז כלכלי חשוב מאחר ששכנה על תוואי דרך הבשמים. העיירה נותרה בכל זאת מרכז חשוב עבור ממלכת סבא, כפי שהוכח במספר הרב של מבני המקדש. זה היה גם האתר שנבחר על ידי המלך ידעיל דריה הראשון לבניית מקדש חשוב לאלמקה בערך בשנת 700 לפני הספירה. ב-2023 סרוואח ואתרים נוספים באזור הקשורים לממלכת סבא הוכרזו כאתר מורשת עולמית של אונסק"ו. ארכאולוגים מהמכון הארכאולוגי הגרמני (אנ') גילו והצילו מאז 2005 כתובת מממלכת סבא שאורכה למעלה משבעה מטרים. גוש האבן הכבד הזה של שבעה טונות היה מאפיין בולט של מקדש אלמקה ונפל מבסיסו במהלך רעידת אדמה. האפיגרף נורברט נבס מאוניברסיטת פרידריך שילר בינה תיאר את הכתובת כחשובה ביותר מהתקופה של המאה הראשונה לפני הספירה. הכתובת כוללת דין וחשבון על קרבות סבא, שנערכו נגד שכניה המידיים בדרום-מזרח וצפון תימן. כמה עבודות שיקום נעשו באתרים אלה לפני פרוץ מלחמת האזרחים בתימן. במהלך עבודות אלו התגלה מקדש נוסף המתוארך למאה ה-7 לפני הספירה. למקדש זה יש כניסה מונומנטלית, המעוטרת בעמודים. הוא מכיל מספר חדרים, בנויים מעץ ואבן, ועם פריסה שייחודית לתימן בתקופה זו. אחת הכתובות הארוכות ביותר שהורכבה מ-20 שורות והיא מתארת את הכיבושים והמסעות של המלך כריבאיל ותר (אנ'). מאז פרוץ מלחמת האזרחים בתימן ב-2015, הייתה סרוואח קו חזית בין המורדים החות'ים וכוחות בעלי ברית עם הנשיא עבד רבו מנסור האדי, מה שהפך את החפירות לכמעט בלתי אפשריות. לפני כן נערכו מספר חפירות גרמניות בסרוואח, אשר קיוו היה להרחיב את הידע על ימיה הראשונים של ממלכת סבא. מדיה וקבצים בנושא סרוואח בוויקישיתוף Monumentale Inschrift im Reich der Königin von Saba gefunden|Monumental Inscription found in the Kingdom of Saba (PDF; 175 kB) Mitteilung des Deutschen Archäologischen Instituts UNESCO Executive Summary "Landmarks of Ancient Kingdom of Saba, Marib (Yemen) added to UNESCO's World Heritage List". UNESCO (באנגלית). 2023-01-25. נבדק ב-2023-02-05.
ריצ'רד קובי

ריצ'רד קובי (באנגלית: Richard Oswalt Covey;‏ נולד ב-1 באוגוסט 1946, פאייטוויל) הוא טייס קרב ואסטרונאוט לשעבר בתוכנית מעבורות החלל של נאס"א. ריצ'רד קובי נולד פאייטוויל שבמדינת ארקנסו וגדל בפלורידה. בשנת 1964 הוא סיים בית ספר והחל ללמוד הנדסה באקדמיית חיל האוויר של ארצות הברית אותה סיים בשנת 1968. הוא המשיך ללימודי תואר שני בהנדסת אווירונאוטיקה באוניברסיטת פרדו וקיבל תואר בשנת 1969. בשנת 1970 הוא סיים קורס טיס. בשנים 1970–1974 הוא היה טייס "F-100 סופר סייבר" ו-"ווט A-7 קורסייר II". בשנים אלו הוא ביצע 339 טיסות מבצעיות במהלך מלחמת וייטנאם. בהמשך הוא חזר לארצות הברית והיה טייס ניסוי. בשנת 1978 קובי נבחר ליחידת האסטרונאוטים של נאס"א. הוא היה חבר בצוות קרקע של מספר משימות. במשימת STS-51-I בשנת 1985 הוא היה טייס של מעבורת החלל דיסקברי (ג'ו אנגל היה מפקד צוות). 1988 הוא היה טייס צוות של משימה STS-26 (פרדריק הוק היה מפקד צוות) על סיפון מעבורת החלל דיסקברי. בשנת 1990 הוא היה מפקד צוות של STS-38 על מעבורת החלל אטלנטיס. בשנת 1993 הוא היה מפקד צוות של STS-61 על מעבורת החלל אנדוור. במהלך הטיסה הוצב בחלל טלסקופ החלל האבל. בשנת 1994 קובי פרש מנאס"א והחל לעבוד בבואינג. הוא פעל במספר תפקידים כולל מנכ"ל של United Space Alliance החל משנת 2007 וכיהן בתפקיד עד לשנת 2010. מדיה וקבצים בנושא ריצ'רד קובי בוויקישיתוף קורות חיים ראיון עם ריצ'רד קובי
בית הכנסת באגורה שבאתונה העתיקה

בית הכנסת באגורה שבאתונה העתיקה היה בית כנסת עתיק באגורה שבאתונה העתיקה. במהלך חפירה בקיץ 1977, מספר מטרים מן הפינה הצפון-מזרחית של המטרון (אנ') (מקדש האלה האם), נתגלתה פיסת שיש פנטלי, אשר ככל הנראה שימשה חלק מאפריז קמור מעל פתח או מעל גומחה. על השיש חרוטות תמונות של מנורת שבעת הקנים ולולב או ענף דקל. מעריכים כי בית הכנסת התקיים בשנים 267–369 לספירה. על פי הספר מעשי השליחים בברית החדשה, ביקר השליח פאולוס בבית כנסת באתונה. לא ניתן לקבוע חד משמעית את זהותו של אותו בית כנסת. יהדות יוון Ancient Synagogues: Historical Analysis and Archaeological Discovery, Dan Urman, Paul Virgil McCracken Flesher Contributor Dan Urman, BRILL, 1998, pp. 125 ff. Ancient Jewish Art and Archaeology in the Diaspora, Rachel Hachlili, BRILL, 1998, p. 323 Acts 17:17
קייזה (פירושונים)

קייזה (Chiesa) הוא שם משפחה שמקורו באיטלקית ומשמעותו כנסייה. האם התכוונתם ל... קייזה – זמרת קנדית אנריקו קייזה – כדורגלן איטלקי ג'פרי קייזה – משפטן אמריקאי פדריקו קייזה – כדורגלן איטלקי קייזר